Ritratt: Facebook/L-ArkaTaNoe .td_uid_2_61ec86df05542_rand.td-a-rec-img{text-align:left}.td_uid_2_61ec86df05542_rand.td-a-rec-img img{margin:0 auto 0 0} 20 NGOs li jaħdmu lejn il-ħarsien tal-annimali bbenifikaw minn fond imsejjaħ l-Animal Welfare Fund biex ikunu jistgħu jwettqu l-proġetti meħtieġa minnhom. Dan tħabbar mill-Ministeri tad-Drittijiet tal-Annimali u l-Ministeru għall-Volontarjat li semmew liema għaqdiet kienu inklużi fl-għotja, li huma: National Cat Society; St Paul's Bay Charity; Love for Strays Malta; Strays Animals Support Group; Animal Care Malta; Island Sanctuary Association; Real Animal Rights; Association for Abandoned Animals; Felines Forever Association; Noah's Ark Foundation; Carers for Stray and Abandoned Felines; Dreams of Horses; MSPCA; BirdLife Malta; Gozo SPCA; C.L.A.W.S.; Sunshine Animal Sanctuary; Malta Rabbit Club; Cats and Dogs Shelter; Nature Trust – FEE Malta. DOI – Pierre Sammut Il-Ministru għad-Drittijiet tal-Annimali Anton Refalo spjega li dan il-fond se jkun ta' għajnuna kbira għal dawn l-NGOs li jieħdu ħsieb l-annimali kif ukoll jaħdmu fil-qrib mal-NGOs l-ora u mad-Direttorat għat-Trattament Xieraq tal-Annimali. Intant, il-Ministru għall-Volontarjat Julia Farrugia Portelli sostniet li, grazzi għas-sostenn tal-Gvern waqt il-pandemija, dawn l-għaqdiet ma keċċewx ħaddiema u b'hekk ġew salvati 5,500 impjieg. Fir-rapport annwali tagħha, il-Kummissarju għall-Ħarsien tal-Annimali Alison Bezzina wisset li dawn l-għaqdiet u d-Direttorat għall-Ħarsien tal-Annimali ma jistgħux jibqgħu jiddependu fuq il-ġenerożità tal-voluntiera u li qed jinħass il-bżonn li jiġu impjegati professjonisti. Ara x'qalet aktar: Abbuż li żżomm kelb fuq bejt – Kummissarju għall-Annimali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ec86df05d95_rand.td-a-rec-img{text-align:left}.td_uid_3_61ec86df05d95_rand.td-a-rec-img img{margin:0 auto 0 0}